Fællesrådet for blandt andet Ø-gaderne får ikke ønsket om en bevarende lokalplan opfyldt. Men noget skal der ske.

Annonce

AARHUS: - Jeg føler mig overbevist om, at hele teknisk udvalg kan se, at der er et miljø, der er værd at bevare i Ø-gaderne. Sådan siger formanden for teknisk udvalg, Keld Hvalsø (EL), efter at udvalget mandag var på vandring i kvarteret med beboere. Udvalget er ikke færdige med at tale om visionsplanen, som derfor vil vende tilbage til politikere senere. At dømme på reaktionerne ved vandreturen er politikerne generelt stemte for at drøfte beplantning, forskønnelse af området og justering af veje. Lidt sværere ser det ud med at pille ved ejendomsretten og dermed retten til at søge byggetilladelser.

Annonce

Rådmand: Der er udfordringer

Rådmanden for Teknik og Miljø, Bünyamin Simsek (V) var på mødet med beboerne enig i de overordnede visioner om at passe på området, men peger på, at der er udfordringer, når man kommer ned i konkrete byggesager. - Jeg synes ikke, at Ø-gaderne er fuldt udbygget. Når en ejer af en matrikel kommer og vil bygge noget, skal vi også varetage hans interesser. Det er udfordringen, sagde rådmanden. På Frederiksbjerg fik beboerne for fire år siden lagt ret stramme rammebestemmelser ind i kommuneplanen, så der kun må bygges i bestemte højder. Det er det samme, der er på vej i Ø-gaderne. Det tror udvalgsformand Keld Hvalsø også mere på er muligt end at lave en bevarende lokalplan.

Annonce

EL: Fuldt udbygget